

Republika e Kosovës

Republika Kosova - Republic of Kosovo

*Qeveria - Vlada – Government*

***Ministria e Mjedisit dhe e Planifikimit Hapësinor***

***Ministarstvo Sredine i Prostornog Planiranja***

***Ministry of Environment and Spatial Planning***

**Dokument konsultimi për Projekt - ligji Nr. \_\_\_\_\_\_ për odat e arkitekteve dhe inxhinierëve në fushën e ndërtimit**

Korrik 2017

***Përmbledhje e shkurtër rreth Projekt - ligjit nr. \_\_\_\_\_\_ për odat e arkitekteve dhe inxhinierëve në fushën e ndërtimit*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Qëllimi i këtij ligji është ruajtja e shëndetit dhe sigurisë publike dhe mbrojtja e mjedisit përmes rregullimit të profesionit të arkitektit dhe inxhinierit në fushën e ndërtimit.

Me këtë ligj, themelohen Oda e Arkitektëve dhe Oda e Inxhinierëve në Fushën e Ndërtimit si dy Oda të pavarura të cilat ushtrojnë kompetenca të caktuara publike si dhe rregullohet organizimi dhe funksionimi i tyre. Ky ligj gjithashtu rregullon profesionet, licencimin, përgjegjësinë disiplinore dhe edukimin e vazhdueshëm të arkitektëve dhe inxhinierëve në fushën e ndërtimit.

Ky ligj zbatohet për Odën e Arkitektëve, Odën e Inxhinierëve në Fushën e Ndërtimit, arkitektet dhe inxhinieret e licencuar në fushën e ndërtimit, Ministrinë e Mjedisit dhe Planifikimit Hapësinor dhe subjektet e tjera të përcaktuara në këtë ligj.

***Dokumentet zyrtare që autorizojnë përgatitjen e këtij Projekt –******Ligji***

Hartimi i këtij Projekt – ligji është paraparë të hartohet në Planin legjislativ për vitin 2017. Koncept Dokumenti për çështjen e rregullimit të profesionit të arkitektit dhe inxhinierit në fushën e ndërtimit është miratur nga Qeveria me numër të vendimit 03/81 te datës 23.03.2016.

***Objektivat kryesore që synohet të arrihen me këtë Projekt -******ligji***

- Rregullimi i profesionit te Arkitektit dhe Inxhiniereve në fushën e ndërtimit

- Themelimi i dy odave: Oda për Arkitekt dhe Oda për Inxhinier

- Licencimi i Arkitekteve dhe Inxhiniereve

Qëllimi i konsultimit

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pas hartimit të draftit te projektligjit per Odat e Arkitekteve dhe Inxhiniereve ne fushën e ndërtimit nga grupi punues i formuar me vendim te Ministris, zyrtari përgjegjës sipas Rregullorës së Punës së Qeverisë ka proceduar draftin për konsultim paraprak, te të gjitha institucionet që mund të ndikohen nga Projekt – Ligji. Faza e konsultimit më publikun përmes metodave të ndryshme përfshirë platformën elektronike për konsultimet publike dhe takime direkte më palë të interesit, do të përfshijë të gjitha institucionet dhe kategoritë e shoqërisë qoftë ata me ndikim dhe/ose interes të lartë apo ata të cilet për shkak të karakteristikave që kanë mund të japin kontribut për shqyrtimin e dispozitave të kësaj Projekt- Ligji Kontribut të rëndësishem mund të japin Asociacionet dhe Shoqata profesionale te Arkitekteteve dhe Inxhiniereve ne fushën e nderitmit, pasi sipas dispozitave te këtij Projekt – Ligji rregullon fushëveprimin e këtyre profesioneve dhe themeleon Odat qe me kalimin e kohes do te jene te pavarura ne punën e tyre.

***Rëndësia e kontributit të publikut dhe organizatave të shoqërisë civile***

Kontributi i publikut, apo organizatave të shoqërisë civile, Asociacioneve dhe Shoqatave te profesionisteve do të jetë element i rëndësishëm në përmirësimin e kualitetit të kësaj Projekt- Ligji.

***Temat e konsultimit dhe shqyrtimi i dispozitave të Projekt- Ligjit***

Komentet dhe rekomandimet për Projekt – ligjin per odat e arkitekteve dhe inxhiniereve ne fushën e ndertimit mund të jepen për secilin nen te këtij Projekt- Ligji përmes Platformës Elektronike për konsultimet në pjesën ku jepen komentet e përgjithshme dhe specifike.

***Hapat që pasojnë procesi e konsultimit***

*Pas finalizimit të procesit të konsultimit publik të Projekt- Ligjit per Odat e Arkitekteve dhe Inxhiniereve ne fushën e ndertimit planifikohet që kontributet dhe komentet e pranuara secila veq e veq të shqyrtohen nga zyrtari përgjegjë dhe grupi punues. Si rezultat i punës së shqyrtimit të kontributeve dhe rekomandimeve të konsultimit do të hartohet drafti i përmirësuar final i Projekt - Ligjit. Ministria e Mjedisit dhe Planifikimit Hapsinor do të hartojë Raportin e Konsultimit i cili do të përfshijë informatat për procesin e konsultimit, palët e konsultuara, metodat e përdorura gjatë konsultimit dhe inforamata e detajuara për to, pjesmarrjen e publikut në proces të konsultimit dhe komentet e pranuara. Në raport gjithashtu do të jepen informatat për secilin koment që është marrë parasysh, sqarime dhe arsyetimi për secilin koment që nuk është marrë parasysh. Raporti do të jetë i qasshëm për publikun brenda një kohe sa më të shkurtër pas përfundimit të procesit të konsultimit dhe finalizimit të Projekt-Ligjit per odat e Arkitekteve dhe Inxhiniereve ne fushën e ndërtimit.*

 ***Ku dhe si duhet t’i dërgoni kontributet tuaja me shkrim***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Afati përfundimtar i dorëzimit të kontributit me shkrim në kuadër të procesit të konsultimit për***Projekt-*** ***Ligjin per Odat e Arkitekteve dhe Inxhiniereve ne fushën e ndërtimit*** përmes Platformës Elektronike të konsultimeve publike është deri më \_\_\_\_\_\_\_\_\_\_\_\_.